Verhit die suiker en water oor 'n lae hitte totdat die suiker opgelos is. Bring die mengsel tot kookpunt waarna die kremetart bygevoeg word. Kook nog 2 minute. Om te toets of dit reg is, gebruik 'n teelepel en gooi ŉ bietjie van die stroop in koue water. As 'n harde balletjie vorm, is dit reg. Giet die stroop in 'n geoliede mengbak. Voeg die geursel en kleursel by en gebruik 'n goed geoliede lepel om dit in te meng.
Sodra die mengsel afgekoel het, trek en vou die mengsel tot dit sag genoeg is om te vorm. Werk vinnig en vorm die mengsel in 'n worsie, sny die lekkers. Sny met 'n geoliede mes en druk al die skerp kante om 'n mooi ronde lekker te vorm. Skryf op die lekkers met gekleurde versiersuiker en versier met blinkers. Laat staan vir 24 uur voor jy hulle uitdeel.
*Pasella neem geen verantwoordelikheid vir die akkuraatheid van resepte wat met die Google Translate-funksie vertaal word nie.